Document ID: 32002L0071

Id-Direttiva tal-Kummissjoni 2002/71/KE
tad-19 ta’ Awissu 2002
li temenda l-Annessi għad-Direttivi tal-Kunsill 76/895/KEE, 86/362/KEE, 86/363/KEE u 90/642/KEE rigward l-iffissar tal-livelli massimi tal-fdalijiet ta’ pestiċidi (formothion, dimethoate u oxydemeton-methyl) fi u fuq ċereali, prodotti ta' l-ikel ta’ oriġini ta' l-annimali u ċerti prodotti ta’ oriġini veġetali, inklużi frott u ħxejjex
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 76/895/KEE tat-23 ta’ Novembru ta’ l-1976 li tirrigwarda l-iffissar ta’ livelli massimi għall-fdalijiet ta’ perstiċidi fi u fuq frott u ħxejjex [1], kif l-aħħar emendata permezz tad-Direttiva tal-Kummissjoni 2002/66/KE [2], u b’mod partikolari Artikolu 5 tagħha,
Wara li kkunsidrat id-Direttiva tal-Kunsill 86/362/KEE ta’ l-24 ta’ Lulju 1986 fuq l-iffissar tal-livelli massimi ta’ fdalijiet ta’ pestiċidi fi u fuq ċereali [3], kif l-aħħar emendata bid-Direttiva 2002/66/KE, u b’mod partikolari l-Artikolu 10 tagħha,
Wara li kkunsidrat id-Direttiva tal-Kunsill 86/363/KEE ta' l-24 ta' Lulju 2002 dwar l-iffissar ta' l-għola livelli ta' residwi ta' pestiċidi fi u fuq oġġetti ta' l-ikel ta' oriġini ta' l-annimali [4], kif l-aħħar emendata bid-Direttiva tal-Kummissjoni 1999/66/KE [5], u b'mod partikolari l-Artikolu 10 tagħha,
Wara li kkunsidrat id-Direttiva tal-Kunsill 90/642/KEE tas-27 ta' Novembru 2002 dwar l-ifissar ta' l-għola livelli ta' residwi ta' pestiċidi fi u fuq prodotti ta' oriġini ta' pjanti, inklużi l-frott u l-ħxejjex, kif l-aħħar emendata bid-Direttiva 1999/66/KE [6], u b'mod partikolari l-Artikolu 7 tagħha,
Billi:
(1) Fil-każ ta’ ċereali u prodotti ta’ oriġini veġetali inklużi frott u ħxejjex, il-livelli tal-fdalijiet jirriflettu l-użu ta’ kwantitajiet minimi ta’ pestiċidi neċessarji sabiex tiġi miksuba protezzjoni effikaċi tal-ħxejjex, applikati b’tali mod li l-ammont tal-fdalijiet ikun baxx kemm jista' jkun kif ukoll aċċettabbli tossikoloġikament, meħud kont b’mod partikolari tal-protezzjoni ta’ l-ambjent u tal-kwantità stmata meħuda fl-ikel mill-konsumaturi dħul ta’ dieta stmat tal-konsumaturi. Fil-każ ta’ prodotti ta' l-ikel ta’ oriġini ta’ l-annimali, il-livelli tal-fdalijiet jirriflettu l-konsum mill-annimali ta’ ċereali u prodotti ta’ oriġini veġetali li huma trattati bil-pestiċidi u, fejn ikun il-każ, il-konsegwenzi diretti ta’ l-użu ta’ mediċini veterinarji. Il-livelli massimi ta’ fdalijiet Komunitarji (LMF) jirrappreżentaw l-ogħla limitu ta’ l-ammonti ta’ tali fdalijiet mistennija li jinstabu fi prodotti ta' l-ikel meta jkunu ġew rispettati l-prattiki agrikoli tajba.
(2) L-LMF tal-pestiċidi għandhom jinżammu taħt reviżjoni u jistgħu jiġu mibdula sabiex jittieħed kont ta' informazzjoni u data ġdida. L-LMF jiġu ffissati fil-limitu inferjuri ta' determinazzjoni analitika meta l-użu awtorizzat ta' prodotti għall-protezzjoni tal-ħxejjex ma jġibux livelli li jidhru ta' fdalijiet ta' pestiċidi fi jew fuq prodotti ta' l-ikel, jew meta ma jkunx hemm użu awtorizzat, jew meta l-użu li jkun ġie awtorizzat minn Stati Membri ma jkunx ġie sostnut bl-informazzjoni meħtieġa, jew meta l-użu fi stati terzi li jġibu fdalijiet fi jew fuq prodotti ta' l-ikel li jistgħu jidħlu fiċ-ċirkolazzjoni fis-suq Komunitarju ma jkunx ġie sostnut bl-informazzjoni meħtieġa.
(3) Fil-każ ta’ dimethoat u ossidemeton-metil xi Stati Membri informaw lill-Kummissjoni bix-xewqa tagħhom li jirrevedu l-LMF nazzjonali skond l-Artikolu 8 tad-Direttiva 90/642/KEE, fid-dawl ta’ preokkupazzjoni dwar it-teħid mill-konsumatur. Ġew magħmula lill-Kummissjoni proposti għar-reviżjoni ta' l-LMF Komunitarji. Il-Kummissjoni kkonkludiet li jkun prudenti li jiġu modifikati xi LMF minħabba riskji possibbli għall-konsumaturi. Huwa importanti li l-miżuri addizzjonali ta’ maniġment ta' riskju jiġu meħuda mill-Istati Membri sabiex jipproteġu b'mod adegwat lill-konsumatur. Għad-dimetoat u l-ossidimeton-metil jirrevedu l-awtorizzazzjonijiet eżistenti l-Istati Membri għandhom jirrilanċjaw l-awtoriajiet awtorizzati in konformità ma’ l-Artikolu 4 tad-Direttiva 91/414/KEE [7], kif l-aħħar emendata bid-Direttiva tal-Kummissjoni 2002/64/KE [8] sabiex l-użi awtorizzati ma jwasslux għal li jiġu maqbuża l-LMF.
(4) L-espożizzjoni tul il-ħajja intiera tal-konsumaturi għall-pestiċidi msemmijin f’din id-Direttiva permezz ta' prodotti ta’ l-ikel ġiet eżaminata u evalwata skond il-proċeduri u l-prassi tal-Komunità, meħud kont tal-linji ta' gwida pubblikati mill-Organizzazzjoni tas-Saħħa Dinjija. Huwa kalkulat li l-LMF fissati f’din id-Direttiva ma jwasslux għal li jiġi maqbuż it-teħid aċċettabbli ta' kuljum. Id-doża ta' kuljum ammissibbli (DKA) għall-ossidemeton-metil hija ta' 0,0003 mg/kg bw (JMPR 1989), id-doża akuta ta' riferiment (DAR) hija ta' 0,005 mg/kg bw, id-DKA għad-dimetoat hija ta’ 0,002 mg/kg bw (JMPR 1996), id-DAR hija ta' 0,03 mg/kg bw.
(5) Fejn ikun il-każ, l-espożizzjoni akuta tal-konsumaturi għal dawn il-pestiċidi permezz ta' kull wieħed mill-prodotti ta' l-ikel li jista’ jkun fih fdalijiet ta' dawn il-pestiċidi ġiet eżaminata u valutata in konformità mal-proċeduri u l-prassi tal-Komunità, meħud kont tal-linji ta’ gwida pubblikati mill-Organizzazzjoni tas-Saħħa Dinjija. Gie konkluż li l-preżenza ta’ fdalijiet ta’ pestiċidi fi jew taħt l-LMF proposti f’din id-Direttiva ma jikkaġunawx effetti tossiċi akuti.
(6) Għall-formothion ma ġiet mgħarrfa ebda utilizzazzjoni madwar id-dinja. Fl-assenza ta’ informazzjoni biżżejjed dwar il-fdalijiet u t-tossikoloġija ikun xieraq, li jiġu stabbiliti l-Livelli Massimi ta’ Fdalijiet għal formothion għall-prodotti kollha fil-Livell Inferjuri ta’ Determinazzjoni Analitika.
(7) Permezz ta' l-Organizzazzjoni Dinjijja tal-Kummerċ, is-sħab fil-kummerċ tal-Komunità ġew konsultati fuq il-livelli għall-formothion, dimetoat u l-ossidemeto-metil proposti f’din id-Direttiva u l-kummenti tagħhom fuq dawn il-livelli ġew meħuda in konsiderazzjoni.
(8) Il-pariri tal-Kumitat Xjentifiku għall-Ħxejjex ġew meħuda in konsiderazzjoni, b’mod partikolari l-parir u r-rakkommandazzjonijiet tiegħu dwar il-metodoloġija għandha tiġi segwita għall-protezzjoni tal-konsumaturi ta’ prodotti agrikoli ttrattati bil-pestiċidi.
(9) L-Annessi għad-Direttivi 76/895/KEE, 86/362/KEE, 86/363/KEE u 90/642/KEE għandhom għalhekk jiġu emendati.
(10) Il-miżuri li hemm provvediment dwarhom f’din id-Direttiva huma bi qbil ma’ l-opinjoni tal-Kumitat Permanenti tal-Katina ta’ l-Ikel u s-Saħħa ta’ l-Annimali,
ADOTTAT DIN ID-DIRETTIVA:
Artikolu 1
Fl-Anness II għad-Direttiva 76/895/KEE l-iskrizzjonijiet dwar id-"dimetoat", l-"ometoat", il-"formothion", l-"ossidemeton-metil", id-"demeton-S-metil", u d-"demeton-S-metilsulfon" huma mħassra.
Artikolu 2
Fil-Parti A ta’ l-Anness II għad-Direttiva 86/362/KEE r-ringieli segwenti qed jiġu miżjuda:
"Residwi tal-pestiċida | Livell massimu fi mg/kg |
Ossidemeton-metil (l-għadd ta' ossidemeton-metil u | 0,1 Xgħir u ħafur 0,02 ċereali oħra |
Dimetoat (l-għadd ta' dimethoate u ometoat espress | 0,3 Qamħ, rye u triticale, 0,02 ċereali oħra |
Formothion | 0.02 ċereali |
Artikolu 3
Fil-parti B ta’ l-Anness II għad-Direttiva 86/363/KEE r-ringieli segwenti qed jiġu miżjuda:
"Residwi tal-pestiċida | Livell massimu (mg/kg) |
Ta' preparati ta' laħam, inkluż xaħam | Għall-ħalib u prodotti | Ta' bajd frisk mingħajr il-qoxra, għall- |
Ossidemetonmetil (l-għadd ta' ossidementonmetiluu demeton-S-metilsulfon espress bħala osside-metonmetil) | 0,02 | 0,02 | 0,02 |
Artikolu 4
Il-livelli ta’ fdalijiet massimi elenkati fl-Anness għal din id-Direttiva huma miżjuda jew jissostitwixxu dawk elenkati fl-Anness II għad-Direttiva 90/642/KEE għall-pestiċidi in kwistjoni.
Artikolu 5
L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma' din id-Direttiva mhux aktar tard mill-31 ta' Diċembru 2002. Għandhom jinfurmaw minnufih lill-Kummissjoni dwar dan.
Għandhom japplikaw dawk id-disposizzjonijiet b'effett mill-1 ta’ Jannar ta’ l-2003.
Meta l-Istati Membri jadottaw dawk id-disposizzjonijiet, huma għandhom ikun fihom referenza għal din id-Direttiva jew għandhom ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeċiedu kif referenza bħal din għandha tkun magħmula.
Artikolu 6
Din id-direttiva għandha tidħol fis-seħħ fis-seba’ ġurnata mid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 7
Din id-Direttiva hija indirizzata lill-Istati Membri.
Magħmul fi Brussel, fid-19 ta’ Awissu 2002.

Labels: 0
17
20
6